Apstiprināts ar 2025.gada 28.janvāra rīkojumu Nr. 1-7/3

**OLIMPISKĀ CENTRA “VENTSPILS”**

**VIDEO KONKURSA NOLIKUMS**

1. **Konkursa mērķis:**

Atzīmējot SIA “Olimpiskais centrs “Ventspils”” 30 gadu jubileju, iegūt sporta un aktīvās atpūtas bāžu apmeklētāju veidotu Olimpiskā centra “Ventspils” popularizēšanas un pašreklāmas video. Konkursā iesūtītie video paredzēti Olimpiskā centra “Ventspils” pakalpojumu popularizēšanai un reklāmai sociālajos tīklos.

1. **Konkursa uzdevums:**

**Izveidot atraktīvu, uzmanību saistošu, 15 līdz 30 sekunžu garu videoklipu par kādu no Olimpiskā centra “Ventspils” sporta un aktīvās atpūtas bāzēm,** kas atspoguļo konkrētās sporta vai aktīvās atpūtas bāzes piedāvājumu, izceļ tās priekšrocības un iespējas. Aizraujoši, asprātīgi, saprotami, intriģējoši pastāstīt un parādīt sporta un aktīvās atpūtas bāzēs notiekošo, popularizējot aktīvu, saturīgu un veselīgu dzīvesveidu.

1. **Konkursa norise un balsošana:**
	1. Konkursa norises laiks ir no 2025. gada 1.februāra līdz 2025. gada 31.decembrim.
	2. Katru mēnesi vērtēšanai Olimpiskā centra “Ventspils” sociālajos tīklos Facebook lapā (ocventspils) un Instagram profilā (ocventspils) tiks izvietoti konkursam iesūtītie video klipi par konkrēto mēneša objektu pēc sekojoša plāna:

|  |  |
| --- | --- |
| **Mēnesis** | **Video klipa mēneša tēma (objekts), par kuru notiks balsošana**  |
| Februāris | Viena (vai vairākas) no Olimpiskā centra “Ventspils” atlētikas zālēm: Basketbola hallē, Ūdens piedzīvojumu parkā vai Pārventas sporta kompleksā |
| Marts | Ledus halle (slidotava, hokejs, kērlings un taml.) |
| Aprīlis | Olimpiskā centra stadions/ Ielu vingrošanas stadions |
| Maijs | Futbola laukumi (Pārventas sporta komplekss, Centrālais sporta komplekss, Katoļu ielas futbola stadions) |
| Jūnijs | Piedzīvojumu parks/rodelis |
| Jūlijs | Pludmales akvaparks |
| Augusts | Pludmales volejbola stadions |
| Septembris | Skeitparks |
| Oktobris | Ūdens piedzīvojuma parka lielais vai mazais baseins |
| Novembris | Ūdens piedzīvojuma parka Ūdens atrakciju un SPA zona |
| Decembris | Brīvas izvēles video par jebkuru no Olimpiskā centra “Ventspils” sporta un atpūtas bāzi |

* 1. Balsošana par katra mēneša tēmas video notiek attiecīgā kalendārā mēneša ietvaros.
	2. Saņemtie video balsošanai Olimpiskā centra “Ventspils” sociālo tīklu platformās tiks ievietoti attiecīgā mēneša pirmajā dienā vai atbilstoši mēneša tēmai vienas darba dienas laikā pēc video saņemšanas. Ievērībai - jo ātrāk video tiek saņemts un attiecīgajā mēnesī izvietots sociālo tīklu platformās, jo labākas ir izredzes balsošanā savākt lielāku “patīk/like” atzīmju skaitu.
	3. Video klipu konkursa uzvarētājs tiek noteikts pēc saņemto atzīmju “patīk/like” daudzuma Olimpiskā centra “Ventspils” Facebook lapā (ocventspils) un Instagram kontā (ocventspils).
	4. Balsojuma gala rezultāts tiek piefiksēts mēneša pēdējā dienā.
1. **Konkursa balvas**
	1. Konkursa norises ietvaros katrā kalendārajā mēnesī tiek noteikts viens uzvarētājs vai komanda, kas balvā saņems Olimpiskā centra “Ventspils” dāvanu kartes 60 EUR vērtībā.
	2. Katra mēneša uzvarētājs tiks paziņots Olimpiskā centra “Ventspils” Facebook lapā (ocventspils) un Instagram kontā (ocventspils) ne vēlāk kā līdz nākamā mēneša 3.datumam.
	3. Par balvu saņemšanu konkursa organizatori ar uzvarētāju sazinās personīgi.
	4. Balvas uzvarētājiem tiek piešķirtas atbilstoši likuma „Par iedzīvotāju ienākuma nodokli” 9.panta 1.daļas 10.punktam.
2. **Konkursa video iesniegšana:**
	1. Konkursam var iesūtīt gan amatierlīmeņa ar viedtālruni filmētus video, gan profesionāli veidotus darbus.
	2. Videoklips vai saite video klipa lejupielādei ar norādi „Video konkurss” jānosūta uz e-pasta adresi liva.bernsteina@ventspils.lv, norādot klipa nosaukumu, kontaktpersonas vārdu un tālruņa numuru saziņai.
	3. Iesniedzējs pēc brīvas izvēles var norādīt arī video autora (vai autoru) vārdu un uzvārdu vai segvārdu, kā arī norādīt video tapšanā iesaistīto personu vārdus un uzvārdus vai segvārdus, kas tiks publicēti pie video klipa sociālajos tīklos.
	4. Videoklipus konkursam par šajā nolikumā minētajiem objektiem var iesūtīt no konkursa izsludināšanas brīža, bet ne vēlāk kā dienu pirms balsošanas perioda beigām par attiecīgo tēmu.
3. **Vispārējie noteikumi:**
	1. Video klipu konkursā var piedalīties jebkurš individuāls interesents vai interesentu grupa.
	2. Pirms iesūtītā video klipa publicēšanas savos sociālajos tīklos konkursa organizatori izvērtē video klipa satura atbilstību konkursa mērķim, kā arī vispārpieņemtām morāles, pieklājības normām un likumiem.
	3. Konkursa video aizliegts izmantot necenzētu leksiku, paust diskrimināciju pret cilvēku viņa rases, ādas krāsas, dzimuma, vecuma, reliģiskās, politiskās vai citas pārliecības, nacionālās vai sociālās izcelšanās, mantiskā stāvokļa vai citu apstākļu dēļ, nomelnot, noniecināt vai izsmiet citu personu, izmantot alkoholiskos dzērienus, narkotiskās vielas un tabakas izstrādājumus.
	4. Konkursam var iesniegt tikai savus darbus, kas veidoti nepārkāpjot autortiesības un citus normatīvos aktus. Iesūtot video klipu, konkursa dalībnieks apliecina, ka viņam ir autortiesības uz iesūtīto video klipu un viņš piekrīt šī klipa izmantošanai Olimpiskā centra “Ventspils” sociālo tīklu kontos uzņēmuma pašreklāmas nolūkos, kā arī piekrīt personas datu apstrādei saistībā ar video konkursa norisi.
	5. Visi konkursam iesniegtie darbi paliek konkursa organizatoru rīcībā un, atsaucoties uz autoru, var tikt izmantoti reklāmas nolūkos.
	6. Konkursa dalībnieks jebkurā brīdī ir tiesīgs lūgt pārtraukt konkursam iesūtītā video izmantošanu konkursa ietvaros un/vai uzņēmuma pašreklāmās, rakstiski par to informējot organizatoru uz e-pasta adresi olimps@ventspils.lv vai zvanot pa tālruni 28664261.
4. **Konkursa organizators:**

SIA “Olimpiskais centrs “Ventspils”, reģ. Nr. 40003245964, Sporta un mārketinga daļa, tālrunis 28664261.